b'\n_START_ARTICLE_\nInertti\n_START_PARAGRAPH_\nInertti (lat. iners, "hidas") tarkoittaa ainetta, usein kaasua, joka ei reagoi kemiallisesti muiden aineiden kanssa eli on reaktiokyvyt\xc3\xb6n, kykenem\xc3\xa4t\xc3\xb6n muodostamaan kemiallisia yhdisteit\xc3\xa4. Inertti\xc3\xa4 kaasua k\xc3\xa4ytet\xc3\xa4\xc3\xa4n esimerkiksi hitsaamisessa suojaamaan saumaa hapettumiselta._NEWLINE_Kaikki jalokaasut ovat inerttej\xc3\xa4 kaasuja, joten ne ovat t\xc3\xa4ysin kykenem\xc3\xa4tt\xc3\xb6mi\xc3\xa4 yksinkertaisiin kemiallisiin reaktioihin, kuten palamiseen. Ne ovat inerttej\xc3\xa4, sill\xc3\xa4 niiden uloin elektronikuori on t\xc3\xa4ynn\xc3\xa4 elektroneja, jolloin atomi ei pysty vastaanottamaan tai luovuttamaan elektroneja, eli se on kyvyt\xc3\xb6n osallistumaan kemiallisiin reaktioihin._NEWLINE_Typpi on esimerkiksi inerttinen normaalissa olosuhteissa ja esiintyy kaksiatomisena molekyylin\xc3\xa4 muodossa N\xe2\x82\x82. Typen inerttisyys johtuu todella voimakkaasta kolminkertaisesta kovalenttisesta sidoksesta._NEWLINE_Jotta inerttiset atomit tai molekyylit saataisiin muodostamaan yhdisteit\xc3\xa4, tarvittaisiin paljon energiaa. T\xc3\xa4h\xc3\xa4n tarvitaan korkeaa l\xc3\xa4mp\xc3\xb6tilaa ja painetta sek\xc3\xa4 joskus my\xc3\xb6s katalyytti.'